a

ISIGIDIMI SAMAXOSA, JUNE 1, 1875.

7

UMBUZO.

Ezase Natal, April 7, 1875.

Uyabuza umfo wase Natal kumzalwana wake obizo lingu Jonas Hobo, uti, kawumqondise ngezindawo zontatu ezinibulalayo, ikofu namazimba, nentombi zenu ezite ngokubanje zenziwa kukuba ningahlangani, utike, umbuzo womzalwana wako ose Natal, cacisa ezizinto zontatu uzibalileyo. Uti wena intlanganiso, mayize itinina ngazona, ebuzanje, lomzalwana wako, ubuzela endaweni yokuba usiti ziyanibulala ezizinto zontatu. Uti ziyanibulala ngokutini na? Incwadi yako iteta ngomanyano lwabantsundu, isifake pakati sonke tina makolwa antsundu, ndiyayibulela mna lencwadi yako, ndingavuyayo ute wapendula.

Mandingene kule. E-Natala apa sibona izimanga, kute ngalenyanga ifileyo, ukulandelana kwemibiko, yababuleleneyo yasuka yamangalisa. Nombiko uziswa ziziqu zababulali. Kude kwakatatu bebulalana ngokulwa, belwa ngenduku ezizikanda zingange selwa lomntwana. Kute ukulwa kwezinye intsizana, zamlambomnye, zasuka zahlulelana, ezinye zangase kunene, ezinye zangase kohlo, kute ekuhlanganeni kwazo, yakupa eyase kunene Kweyase kohlo, yegqobo elukakayini yafumba pantsi, kwakupela, yakupa eyase kohlo kwenye yase kunene, yegqobo kwase kanda yabeka pantsi. Ite le ibetiweyo yase kunene, yakuvuka, ibonile ukuba uselefile lo ubetwe ngumkuluwa wayo, yasuka noluduma Iwayo, ingalihlambanga neligazi layo, mayifike ke emakosini ibomvu. Ekufikeni kwayo ifike ngo- kuti, makosi nindibonanje, ndivuka pantsi, be- ndifile, ndibetwe ngubani, besisilwa, undibete oluduma ngenduku ndawa pantsi, ndite ndakuvuka ndambona esingale, ndamgibisela ngenduku entloko, wafa. Sendizizise ukuba ndixonywe ngamakosi. Yenze iqinga lokusindisa umkuluwa, wayo, alikatetwa elotyala. Eyesibini ingozi, kulwe amakwenkwe emabini ite eqalileyo yenqile entloko yafumba pantsi, ite ivuka leyo yegqobo entloko yafumba pantsi, kuleyo ibete ukuqala, yafa kwakupela. Futi leyo inkwenkwe yaya kuzibika emakosini, ingalihlambanga negazi lo- duma Iwayo. Mayifike kwa nokuti, makosi nibonanje ndivuka pantsi, besisilwa nobani, wandibeta oluduma ndawa pantsi, ndivuke ndayibeka eyam induku kweyake intloko, damfumba pantsi, ufe kwakupela, ndizizise ezinkosini ukuba ndixonywe. Alikatetwa futi elo. Ingozi yesitatu, eyenziwe ngumfana ogama lingu Mfundisi. Ute u-Mfundisi ehamba nabakowabo, beya kusela utywala komnye umzi, bafika bangena endlwini, ibandla lipakati, lalomzi. Makuti akungena abizwe ngabalingane bake, besentla, enyukeke; ma- yimbuke kakuhle intanga yake, kuti kusenjalo kungene enye intsizwa, imbone u-Mfundisi pakati kwentsizwa zakowayo, iti ubekwe yinina apa Mfundisi? Ute omnye ibiyini na? Ati omnye uyazi, ndati kuwe mhla sihlanganayo nda- kukutshaya, ute omnye pakamisa ke live lonke elibandla lisendlwini apa, uzuti ukwenza oko libe lisazi; ati omnye seliya kuva ngawe, ati esitsho abeyifaka induku, ku Mfundisi, atiqole entloko abeke pantsi, makati epantsi u-Mfundisi, kuti ukuvuka kwake, abeselecole induku esandleni ati gqobo u-Mfundisi kulentsizwa abeke pantsi. Makapume ngokwe kati u-Mfundisi kulendlu, malisale ibandla linyikanyikana nesidumbu esifileyo. Makabe sityambela futi u-Mfundisi ukuya kuzibika emakosini, makati efika emakosini noluduma Iwake abe siwangazo, esiti, Makosi nindibonanje ndivuka pantsi nditshaywe ngubani, wandifumba pantsi, ngenduku ndite ndivukapantsi ndandisihla ngeyam induku, ndegqobo ekanda ndabeka pantsi, wafa kwakupela, sendizilenje emakosini ukuba ndixonywe. Manditike alikatetwa futi nelo. Nantsoke imihlola yelilizwe lase Natal.

Ndingati ukubalisa sihleli kakuhle pantsi kwe- piko lentombazana, lomntanomhle, u-Victoria osipete kakuhle.

Ukuba ndibalisa ngesimilo sabantu belilizwe lase Natal ndingati ngabantu abazitobe ngokuku- lu kumntu omhlope.

PESHEYA KWENCIBA.

Wodehouse Forests, April 23, 1875.

Ku Mhleli we *Sigidimi Samaxosa,* Nkosi yam ndicela ukuba uke undifakele lamazwana amba- Iwa epepeni lako, nakuba ndingenguye umbaleli walo. Kuni makowetu nonke, ndinga ndingake ndibekise lamazwana, nditi ukubona kwam uhlanga luye nyuka, ngendawo ezininzi, endima- na ndizibona ngamaxesha ngamaxesha; ekuha- mbeni kwam nasekuhlaleni kwam. Ukutsho makowetu, kubonakala ukuba abantsundu nabo baya beqonda, ukuba bafanel’ ukuba bati into elunge kubo, bangene ngentliziyo zabo zonke kulo msebenzi; nokuba bawenza ngenxa ka Tixo ; nokwasebantwini. Ukutsho ate amamfengu la apesheya kwe Nciba, enza umsebeuzi omkulu, emba indlela. Kute kusenjalo kwa bekiswa kuwo ngesikolo sokufundisa usapo lwawo ; asele wisa iponti £1,500 ukuba kwakiwe esosikolo. Enye into ngokusuka kuka Rev. C. Pamla aselesuka efaka ezinxoweni zawo ukumfudusa, evuma ukuba umsebenzi ka Tixo mawuhambe. Enye into ete yona namhla yabangela ukuba ndibale, kunge tyalike yase Tsomo, ngokuvulwa kwayo nge 14 ka April 1875 ekute ekuvulweni kwayo, kwa shumayela U-Rev. Davis, kwati emva koko kwa- punywa ixeshana kwabuya kwangenwa. Umfundisi wase Tsomo, waxela imali eyakileyo, neseyibatelwe, nelityala, lati ityala la £482. Mandisendisiti, ate amabandla akowetu atsala ku- nye, ngantliziyo nye, kwakuko no Captain Blyth no Fenny Esqr. (wasebatenjini). Lati ukupela kwe lotyala kwabonakala kum ukuba okwenene, kuyafika ukuqonda, ukuba sifanele nati bantsundu ukuba sinyamekele izinto ezimalunga nati; sizifeze. Enye into nesizwe saba Tembu siyasebenza naso ukuquba umsebenzi wokukanya kwanezinye izizwe. Apa kwesisikolo nge 8 ka March, babonakalisa nabo ukuba sebeqonda ukuba abafundisi abantsundu ngababo. Ukutsho U-Rev. J. Mahonga bamfudusile ngokufaka izandla zabo ezibatyini bakupeimaliezitilezokumbulisa bevuma ukuba lihambo ilizwi le Nkosi, bamtwala ngenqwelo zabo bamsa apo atunyelwe kona namhla, Kwisikolo sase Wod`ehouse Forests, umfundisi waso ucele ukuba angabi sawateta amatyala omzi, ukuze aselequba lomsebenzi welizwi kupela, kwavunywa, bati abantu bazinyulela abaya kubapata kwanyulwa amadoda amatatu ukuba apate kude kubuye kufike omnye u-April. Ecaweni yesitatu yake kubuye kunyulwe amanye.

OWASEBATENJINI.

Mount Coke, Emkangiso, April 1875.

Nkosi yam mhleli ndiya kucela ukuba undifake- le lamazwana am ambalwa kwesositya sakomkulu :—Ngomhla we 4 no we 5 ku April, apa Emka- ngiso sibe sine “ Anniversary” yezikula, zase “Wesile,” yaqaleka nge Cawa kwada kwango Mvulo. Kwakuko into eninzi yabantu, nabavela kumapandle; kwakuhlanganisene izikula ezine esase Mkangiso nesase Qugqwala, nesase Buffalo Ford, nesase Tamara; ezizi kula ke zazine Ti- tshere zazo. Babengeko kodwa abafundisi abamhlope abavela kwezinye indawo, kupela waye ngu Rev. W. Holford owale ndawo kakade. Kwabantsundu abafundisi kwakuko U-S.P. Gasa, no J. Ndungane, no A. Mabala no W. Mtoba.

Kwati nge Cawa kwangena inkonzo ngexesha le 11 kwashumayela umfundisi U-J. Ndungane, yazala tu ityalike ngabantu akwabiko nendawo, abanye bahlala pandle, yayinkonzo emnandikunene, kute kwakupunywa kwayiwa edinaleni. Kwa-

buywa kwangenwa ngexesha lesitatu ukumka komhla, kwaviwa abantwana ukufunda kwabo, bamana kanjalo bevuma ingoma ezixela ngowapezulu. Kwati emveni koviwo kwapunywa; kwabuya kwangena inkonzo yangokuhlwa ngexesha lesi 7, kwashumayela umfundisi ongu S. P. Gasa. Kwati ngomvulo yayenye imini enkulu kunene. Inkonzo yangena ngexesha le 11; ezati intsapo zayenye into kaloku zahomba kunene, zenza into entle ukuya kungena kwazo etyalikeni zicula amaculo azo. Kute emveni kokuba kutanda- ziwe kwaviwa izifundo, Iwati olwanamhla uviwo Iwaqiniswa kwizinto ezifundiswa kwizikula zemini ezi kukulesesha isingesi, nokubala nokwenza amanani; zabako nembali eziyolileyo ezati zakufundwa zabahlekisa abantu. Manditi kuba andisayikuzixela ngazinye izikolo ukuquba kwazo ndingafuni ukugqiba indawo yabanye; ke noko azifananga zonke kwabako ezenza into ekukuti nqa ekufundeni kwazo. Into eyenziwayo ngalomini ekukucula nokufunda kwabantwana kwabonakala ukuba silusapo lokukanya ilanga lobulungisa, “Igospel,” lisikanyisele.

Kute kwakupunywa etyalikeni zatamba ngento entle intsapo ukuyakwamkela izonkana ezimna- ndana, isikula esitile sine “Flag” yaso. Kwati emva koko kwayiwa emdlalweni kwati ngokuhlwa kwako “ Itea-meeting” enkulu wati umfundisi wetu u-J. Ndungane wamana esibalisela indaba zase Bayi apo avela kona, kwakonabanye abatile abaposa amazwi onwabisayo kwati emva koko kwacitakalwa. Nazo indaba esisand’ukuba nazo Mhleli.

S. Mtimkulu.

Durban, April 7, 1875.

Mhleli nkosi yam ungandimangali. Ndifakele lamazwana ambalwa. Ndiyawavuma amazwi omzalwana endinge nakulixela igama lake, kodwa amazwi ake endiwavileyo ndingawaxela *Esigimini* sika March odlulileyo oteta ngalo ulobolo. Ewe okunene mabangatsho ukuti akutengiswa ngentombi. Kuya tengiswa, zininzi indawo ezibonakalisa kakuhle ukutengiswa kwentombi ngoku ba abanakumnika nxa inkomo zimbini njengoko umlungu engenakundinika ibatyi elixabiso liyi ponti ukuba ndinasheleni mbini; kungokunjalo ukutengiswa kwentombi. Futi uti akugqiba ukukupa inkomo bandule ukumbiza ibodwe elikulukazi mhlaimbi ixabiso 15s., babize nemikonto nomgugulandevu. Futi babize ingubo ka sonto- mbi, igama laleyo ngubo lingupupa-ndimnika. Ewe bazalwana kuti ngomhla abamtshatisayo bati abanewabo ntombi bapate amakakana abo ubeve bewabeta ngenyawo besiti “ Nangumntwana mfokazana,” besitsho ngokuba sebekwenze ihlwempu ngokutabata yonke imfuyo yako izivato zomfazi wako sezizakuba ngamanebunebu zibe mdaka nawe uvate amanebunebu ubemdaka,—uti wakuzala umntwana ubisi alueelelwe emzini, ubulongo bokusinda indlu bucelwe emzini. Manenekazi akwaxosa nawasembo kangelani nazo inkedama eziswele oyise nonina nezihlobo kange lani nibuzisane omnye nomnye nxa nibabiza inkomo beswele into zonke. Intombi zenu bayakuzigcina ngantonina? Omnye uzakukangela unyana “emanebunebu emdaka asuke atabate amehlo awabeke pezu kwendoda akohlwe kukuwabeka pezu kweyake intloko. Luninzi ugxeko olunigxekayo nina nikanyisiweyo yivangeli endingelubalisiyo. Mandipeze kodwa ndilusizi ngokuba amanenekazi akwaxosa engayi kundiva ekwteteni.

Phillip Qawe.

Obuleee omnye.—Kufupi nase Uitenhage, umfo otile ongu Mxosa ulwe nomfazi wake ute xa ambetayo, kwegqi Ilawo lamtinta, waselelitya ndyata ngenduku u-Mxosa lafa. Kanti nomfazi ude wasiwa kwindlu yamagqira.